Publication: Magyar Közlöny
Issue: MK-2007-90 (Year: 2007, Number: 90)
Era: 2004-2010
Section: 1996. évi I. törvény (továbbiakban: Médiatörvény), a jelen
Paragraph Index: 905

7. A kulturális, tudományos, világnézeti és vallási témák bemutatása 7.1. A közmûsor-szolgáltató kulturális mûsoraiban törekszik arra, hogy bemutassa a nemzeti és egyetemes mûvészet értékeit, valamennyi nézõi réteg érdeklõdésének figyelembevételével. 7.2. A közmûsor-szolgáltató mûsoraiban népszerûsíti a mûvészeti alkotásokat és elõsegíti azok befogadását. A közmûsor-szolgáltató a kulturális értékek terjesztését úgy végzi, hogy megkülönböztetést vagy kizárólagosságot nem alkalmazva, a nézõt a kulturális érték fontosságának elismeréséhez segítse hozzá. 7.3. A közmûsor-szolgáltató rendszeresen beszámol a tudomány eredményeirõl, tudományos kérdésekben biztosítani kell az eltérõ vélemények megjelenítését. Új tudományos eredmények ismertetése a nézõben nem kelthet megalapozatlan várakozást. Általánosan még el nem fogadott tudományos eredmények közlésekor az ellentétes vélemények ismertetése nem kerülhetõ el. Az eredmény bizonytalanságára a nézõ figyelmét fel kell hívni. 7.4. A tudományos eredmények ismertetésekor a közérthetõségre törekedni kell. Szükség esetén bármely tudományos kérdésben igénybe kell venni szakértõ személyek vagy szervezetek segítségét. 7.5. Tudományos mûsor nem szolgáltatható a nézõ egészségi állapotának közvetlen befolyásolása céljából, illetve e célra módszerek és eszközök nem ajánlhatók. 7.6. A közmûsor-szolgáltató felelõs azért, hogy világnézeti, illetve vallási meggyõzõdését sértõ nézetek a mûsorban ne hangozhassanak el. A világnézeti, illetve vallási mûsorszám mûsorpolitikai nézetek népszerûsítésére nem szolgálhat, és nem irányulhat más világnézet vagy vallás ellen. 7.7. A közmûsor-szolgáltató köteles a világnézeti és vallási kérdésekben elfogultságtól mentesen ábrázolni a világnézetekre és vallásokra vonatkozó nézeteket. A közmûsor-szolgáltató mûsorában világnézeti vagy vallási propaganda nem folytatható. 7.8. A közmûsor-szolgáltató kiegyensúlyozott lehetõséget biztosít a történelmi egyházak hitéleti tevékenységének bemutatására. E tevékenység során az érintett történelmi egyház részére a közmûsor-szolgáltató konzultációs lehetõséget, illetve részvételt tesz lehetõvé az adott mûsorszám szerkesztésében. A szertartások és más egyházi események közvetítése mûsorkörnyezetének kialakításakor figyelembe kell venni a vallásos ember érzelmeit és a hitélet méltóságát. 7.9. Vallási vagy világnézeti tartalmú mûvészeti alkotás közzététele esetén – különösen, ha vitatott tatalmú alkotásról van szó – a vallásos vagy világnézeti tartalomra a nézõ figyelmét fel kell hívni.

Source: https://magyarkozlony.hu/hivatalos-lapok/846f0dfde817f1d30d7cc206a49f45211fe6aed5/dokumentumok/0c7862db11cb3b813d95439e2d3c6fb00e207bcb/letoltes